|  |  |  |
| --- | --- | --- |
| Brocēnu vidusskolaReģ.nr. 4113901049 | **NOTEIKUMI** |  **NT 39**LietaNr.1-29/63Apstiprināts 2020-08-31Direktors  E.Valters |
| **Kārtība, kādā Brocēnu vidusskolā notiek mācību procesa organizēšana klātienē, veicot piesardzības pasākumus Covid -19 infekcijas ierobežošanai** |

1. Pamatojoties uz 2020. gada 9. jūnija Ministru kabineta noteikumiem NR.360 “Epidemioloģiskās drošības pasākumi Covid-19 infekcijas izplatības ierobežošanai”, 2020./2021. mācību gadā Brocēnu vidusskolā tiek noteikta “Kārtība, kādā Brocēnu vidusskolā notiek mācību procesa organizēšana klātienē, veicot piesardzības pasākumus Covid -19 infekcijas ierobežošanai” (turpmāk KĀRTĪBA), kurā jāveic:

1.1. distancēšanās;
1.2. personu veselības stāvokļa uzraudzība;
1.3. higiēnas prasību ievērošana;
1.4. skolēnu, vecāku un iestādes darbinieku informēšana.

**2. Mācību procesa un ārpusstundu pasākumu organizācijas kārtība:**

2.1. Skolā tiek realizēts mācību procesa “A” modelis – no 1. līdz 12. klasei mācības notiek klātienē.

2.1.1. Mācību stundas un ārpusstundu nodarbības noris pēc skolas direktora apstiprināta mācību priekšmetu stundu saraksta un apstiprināta interešu izglītības nodarbību saraksta.

2.1.2. Mācību stundas sākas plkst. 8.30, stundu laiki netiek mainīti.

2.1.3. Saziņa ar skolēniem, vecākiem notiek e-klasē, telefoniski, individuālās sarunās klātienē.

2.2. Mācības tiek organizētas klašu grupās:

2.2.1. 1.- 4. klase; klašu telpas atrodas sākumskolas ēkas 1. un 2.stāvā;

2.2.2. 5.-8. klase; klašu telpas atrodas vecās skolas 1.stāvā, sākumskolas 2.stāvā, nošķirti no 1.- 4. klašu telpām, dabaszinātņu ēkas 1.stāvā, internāta ēkas 2.stāvā;

2.2.3. 9.-12. klase; klašu telpas atrodas vecās skolas 2.stāvā.

2.2.4. Interešu izglītības nodarbības tiek organizētas skolas un Brocēnu KIC telpās atsevišķi dažādām klašu grupām.

2.3. Mācību procesu klasēm tiek organizēts :

1.a klasei – 407. kabinetā, 1.b klasei – 305.kabinetā,

2.a klasei – 303.kabinetā, 2.b klasei – 307.kabinetā,

3.a klasei – 306.kabinetā, 3.b klasei – 308.kabinetā,

4.a klasei – 408.kabinetā, 4.b klasei – 302.kabinetā,

5.a klasei – 111.kabinetā, 5.b klasei – 103.kabinetā,

6.a klasei – 521.kabinetā, 6.b klasei – 102.kabinetā, 6.c klasei – 112. kabinetā,

7.a klasei – 615.kabinetā, 7.b klasei – 611. kabinetā,

8.a klasei – 404.kabinetā, 8.b klasei – 403.kabinetā,

9.a klasei – 210.kabinetā, 9.b klasei – 208.kabinetā,

10.a klasei – 211. kabinetā, 11.a klasei – 209.kabinetā,

12.a klasei – 202. kabinetā.

2.4. Informātikas, mājturības un tehnoloģiju, fizikas, ķīmijas, vizuālās mākslas, mūzikas dabaszinību stundas ( 1.-5. klasēm) notiek attiecīgo mācību priekšmetu kabinetos; bioloģijas laboratorijas darbi notiek fizikas un ķīmijas kabinetos ; sporta stundas notiek skolas un sporta centra sporta zālē, ledus hallē, stadionā, citās piemērotās vietās.

2.5. Ārpusstundu pasākumi telpās tiek organizēti klašu grupām, iespēju robežās mazinot to skolēnu skaitu, kas nevar distancēties; ārpus telpām nodrošinot distancēšanos starp grupām.

2.6. Kārtību klases telpā starpbrīžos nosaka kārtības noteikumi. Klases dežurants atbild par klases vēdināšanu starpbrīdī un citu dežuranta pienākumu izpildi.

**3. Garderobju izvietojums:**

3.1. 1. – 4. klasēm, 8.a klasei – pie klases telpas;

3.2. 5.a, 5.b, 6.b, 6.c, 8.b klasei – skolas garderobē;

3.3. 6.a klasei – pie 521.kabineta;

3.4. 7., 9.-12. klasēm – klašu telpās.

**4. Skolēnu pārvietošanās:**

4.1. 1.b,2.a, 3.a, 4.b klases skolēni izmanto ieeju sākumskolas ēkā no terases puses.

4.2. 1.a, 2.b, 3.b, 4.a klases skolēni izmanto ieeju sākumskolas ēkā no Ezera ielas puses.

4.3. 1.-4. klašu skolēni izmanto trepes uz jaunās skolas 2.stāvu pie tualetēm; dodoties uz vizuālās mākslas stundu – trepes pie ēdamzāles; uz vecās skolas 2.stāvu – trepes jaunās skolas pusē.

4.3. 5.-8. klašu skolēni izmanto centrālo ieeju, trepes uz 2.stāvu vecajā skolā – jaunās skolas pusē; trepes uz jaunās skolas 2.stāvu – ēdamzāles pusē.

4.4. 9.-12. klašu skolēni izmanto vecās skolas gala ieeju, trepes uz vecās skolas 2.stāvu skatuves pusē, dodoties pusdienās – jaunās skolas pusē.

4.5. 6.-12. klašu skolēni izmanto dabaszinātņu ēkas ieeju.

4.7. 1.-4. klašu skolēni pusdienās, uz bibliotēku dodas klases audzinātāja pavadībā, uz launagu – pagarinātās grupas skolotāja pavadībā.

4.8. 5.-12. klašu skolēni pusdienās dodas kopā ar skolotāju, kurš/kura vadīja stundu pirms pusdienām; ēdamzālē vietās, kur tas ir iespējams, ievēro distanci starp klasēm.

**5. Vecāku un nepiederošu personu pārvietošanās**:

5.1. 1. klašu skolēnu vecāki / aizbildņi drīkst doties kopā ar skolēnu līdz klases telpai,vietās, kur tas ir iespējams, ievērojot divu metru distanci; klases audzinātājas reģistrē vecāku ierašanos reģistrācijas žurnālā.

5.2. 2.-12. klašu skolēnus vecāki/aizbildņi pavada līdz vai sagaida savus bērnus pie iestādes durvīm ārpusē vai iekšpusē apmeklētājiem norādītajās vietās, veic ierakstu reģistrācijas žurnālā.

5.3. Ar klases audzinātāju, priekšmeta skolotāju vai citu skolas darbinieku vecāki /aizbildņi drīkst tikties apmeklētājiem norādītajās vietās, iepriekš telefoniski sazinoties; skolas darbinieks par apmeklētāja ierašanos veic ierakstu reģistrācijas žurnālā.

5.4. Citas personas, ierodoties skolā, vēršas pie ēkas dežurantes, lai saskaņotu savu apmeklējumu, to reģistrējot personu apmeklētāju reģistrācijas žurnālā. Nepieciešamo skolēnu vai darbinieku sagaidīt apmeklētājiem norādītajā vietā.

Sarunām tiek izmantots 105., 108.,109.; 201.; 310.;514. kabinets.

5.5. Reģistrētās personas skolā pārvietojas atbildīgās personas pavadībā.

**6. Ēdināšanas organizēšana:**

6.1. Ēdināšanas pakalpojumi skolā ir nodrošināti tikai Brocēnu vidusskolas skolēniem un darbiniekiem.

6.2. Ēdināšana tiek organizēta šādās maiņās:

10.45 – 11.00 - pusdienas 1.- 2. klašu skolēniem,

11.00 – 11.15 - pusdienas 3.a, 3.b klases skolēniem,

11.15 – 11.30 - pusdienas 4.a, 4.b klases skolēniem,

11.40 – 12.20 – pusdienas 5.-8. klašu skolēniem,

12.30 – 13.05 – pusdienas 9.- 12. klašu skolēniem,

13.15 – 13.30 – launags 1. klašu skolēniem ,

13.30 – 13.45 – launags 2. klašu skolēniem,

13.45 – 14.00 – launags 3. klašu skolēniem,

14.00 - 14.15 – launags 4. klašu skolēniem.

6.3. Klases ierodas uz pusdienām un launagu kopā skolotāja pavadībā un ēd katrai klasei norādītajā vietā.

6.4. Skolas vadības pārstāvji dežūras ēdamzālē veic no plkst. 11.35 līdz 12.30.

**7. Transporta organizēšana:**

7.1. Pašvaldības transportu izmanto tikai Brocēnu vidusskolas skolēni un darbinieki.

7.2. Skolas transporta grafiks:

Plkst. 7.25 – no Saldus sporta skolas,

Plkst. 14.10 un 15.50 – no Brocēnu vidusskolas

7.3. Skolēnu autobusā lietot sejas maskas.

**8. Personu veselības stāvokļa uzraudzība:**

8.1. Skolēnu novērošanu veic skolas māsa, mācību priekšmetu skolotāji, interešu izglītības skolotāji, dežurante, naktsaukles, internāta dežurante.

8.2. Rīcība, ja skolā tiek atklāts infekcijas gadījums darbiniekam:

8.2.1. Ja skolas darbiniekam, veicot darba pienākumus, parādās akūtas elpceļu infekcijas pazīmes (drudzis, klepus, elpas trūkums), darbinieks pārtrauc pienākumu veikšanu un dodas mājās.

8.2.2. Ja, dodoties mājās, ir iespējams kontakts ar citām personām (skolā vai transportā), darbinieks lieto sejas masku.

8.2.3. Darbinieks telefoniski informē direktoru vai direktora vietnieku izglītības jomā mācību procesa vadības un kontroles jautājumos.

8.2.4. Darbinieks sazinās ar savu ģimenes ārstu un vienojas par turpmāku ārstēšanu.

8.2.5. Darbinieks var atgriezties darbā tikai ar ārsta norādījumu (kad ārsts noslēdzis darbanespējas lapu).

8.2.6. Ja konstatēti nopietni veselības traucējumi, tiek izsaukta Neatliekamā medicīniskā palīdzība.

8.3. Rīcība, ja skolā tiek atklāts saslimšanas gadījums skolēnam:

8.3.1. Ja skolēnam, atrodoties skolā, parādās akūtas elpceļu infekcijas slimības pazīmes (drudzis, klepus, elpas trūkums), skolēns tiek izolēts skolas māsas kabinetā.

8.3.2. Skolas māsa un skolēns lieto sejas masku.

8.3.3. Skolas māsa sazinās ar skolēna vecākiem vai likumiskajiem pārstāvjiem un aicina nekavējoties ierasties pēc skolēna. Vecāki kontaktējas ar bērna ģimenes ārstu.

8.3.4. Skolēns tiek ārstēts atbilstoši veselības stāvoklim un atgriežas skolā saskaņā ar ārstējošā ārsta lēmumu un ārsta zīmi.

8.3.5. Ja izglītojamam konstatēti nopietni veselības traucējumi, tiek izsaukta Neatliekamā medicīniskā palīdzība.

8.3.6. Ja akūtas elpceļu infekcijas pazīmes konstatētas diviem vai vairāk skolēniem un ir aizdomas par grupveida saslimšanu, skolēni tiek izolēti skolas māsas kabinetā vai citā, lielākā telpā skolas māsas uzraudzībā, lieto sejas maskas. Skola sazinās ar skolēnu vecākiem vai likumiskajiem pārstāvjiem un nodrošina informācijas sniegšanu telefoniski Slimību profilakses un kontroles centra (turpmāk – SPKC) attiecīgās reģionālās nodaļas epidemiologam.

8.3.7. Ja skolēnam vai skolas darbiniekam tiek konstatēta Covid -19 infekcija un šis gadījums ir epidemioloģiski saistīts ar Brocēnu vidusskolu, SPKC epidemiologi nosaka īpašus pretepidēmijas pasākumus atbilstoši konkrētajai situācijai un sniedz individuālas rekomendācijas skolas vadībai, iesaistītajām personām, kā arī lemj par karantīnas noteikšanas nepieciešamību atsevišķai klasei vai skolai. Skolas direktoram ir pienākums pildīt SPKC norādījumus. Skolas direktors par šo faktu un saņemtajiem SPKC norādījumiem informē iestādes dibinātāju, savukārt dibinātāja pārstāvis – Izglītības kvalitātes valsts dienestu par faktu, ja skolai tiek noteikta karantīna.

**9. Higiēnas prasību nodrošināšana :**

9.1. Skola pie ieejas durvīm nodrošina visiem skolēniem, darbiniekiem, apmeklētājiem iespēju ievērot roku higiēnu. Atbildīgais – saimniecības pārzinis Gundars Geisters.

9.2. Bieži un rūpīgi mazgāt rokas ar ūdeni un ziepēm, īpaši pirms ēšanas, pēc tualetes apmeklējuma, pēc sporta, mājturības, vizuālās mākslas, datorikas, mūzikas stundām, pēc stundām, kurās tika izmantoti kopējai lietošanai paredzēti mācību līdzekļi (atlanti, grāmatas, sporta inventārs u.c.), pēc interešu izglītības nodarbību apmeklēšanas, pēc bibliotēkas apmeklējuma .Slaukot rokas, izmantot vienreiz lietojamos dvieļus vai salvetes.

9.3. Klases audzinātāji māca skolēnus pareizi mazgāt rokas, ievērojot SPKC mājaslapā publicētos ieteikumus “Roku mazgāšana”; “Animācijas filma bērniem par roku higiēnas ievērošanu”.

9.4. Saimniecības pārzinim Gundaram Geisteram skolā izvietot skolēniem pieejamu, skaidri salasāmu informāciju ar atgādinājumu par higiēnu, tai skaitā tualetes telpās: *“Bieži un rūpīgi mazgā rokas ar ūdeni un ziepēm, īpaši pēc sabiedrisko vietu apmeklēšanas, pirms ēšanas, pirms pieskaršanās sejai, pēc tualetes apmeklējuma! Ja nav iespējams nomazgāt rokas , dezinficē ar spirtu saturošiem roku dezinfekcijas līdzekļiem! Nepieskaries sejai (acīm, degunam un mutei) ar nemazgātām rokām !”*

9.5. Skolēniem un darbiniekiem pēc iespējas lietot tikai personīgos rakstāmpiederumus. Skolā skolotājiem skaidrot un iespēju robežās mazināt rakstāmpiederumu, mācību līdzekļu nodošanu no vienas personas otrai.

9.6. Pēc katras mācību stundas un katra starpbrīža vēdināt mācību telpas un gaiteņus. Atbildīgi skolotāji, apkopējas, dežuranti.

9.7. Skolas apkopējām veikt telpu uzkopšanu saskaņā ar Dezinfekcijas un uzkopšanas plānu. Rūpīgi dezinficēt visas koplietošanas virsmas ( piemēram, durvju rokturus, galdu virsmas , krēslu roku balstus un atbalsta virsmas, virsmas tualetēs, ūdens krānus).

9.8. Datorlaborantiem pirms klašu grupu (1.-4., 5.-8., 9.-12.) maiņas veikt galdu virsmu un datoru klaviatūras, skārienjūtīgu ierīču, dezinfekciju.

9.9. Fizikas, ķīmijas, bioloģijas, mājturības laborantiem, pēc klašu grupu maiņas veikt darba galdu un to mācību līdzekļu dezinfekciju, kurus mācību procesā lietojuši (ņēmuši rokās) skolēni.

9.10. Sporta, mūzikas, vizuālās mākslas skolotājiem pēc stundām veikt to mācību līdzekļu dezinfekciju, kurus mācību procesā lietojuši (ņēmuši rokās) skolēni.

9.11. Mūzikas, vizuālās mākslas skolotājām un logopēdei veikt darba galdu dezinfekciju darba galdiem pirms klašu grupu maiņas.

9.12. Ēdamzālē pēc katras maiņas veikt ēdamtelpas galdu, paplāšu dezinfekciju. Karoti, dakšiņu un nazi pasniegt, ietītu salvetē. Atbildīgi ēdnīcas darbinieki.

**10. Skolēnu pienākumi un atbildība:**

10.1. Seko līdzi savai pašsajūtai, informē skolas māsu, ja skolā parādās elpceļu infekcijas simptomi.

10.2. Pilda un ievēro skolas darbinieku norādījumus, higiēnas prasības, kur tas iespējams, ievēro 2 metru distanci no citu klašu skolēniem, skolas darbiniekiem, apmeklētājiem.

10.3. Nākamajā dienā pēc prombūtnes mācību procesā iesniedz klases audzinātājai ārsta zīmi vai vecāku attaisnojošu zīmi ģimenes apstākļu dēļ.

10.4. Iespēju robežās lieto tikai savus rakstāmpiederumus un citus mācību darbam nepieciešamos individuālos mācību līdzekļus.

**11. Vecāku un likumisko pārstāvju pienākumi un atbildība:**

11.1. Sekot bērnu veselības stāvoklim, sazināties ar ģimenes ārstu, ja bērnam parādās elpceļu infekcijas simptomi.

11.2. Nekavējoties informēt skolas vadību un klases audzinātāju par bērnam vai mājsaimniecībā dzīvojošam ģimenes loceklim konstatētu Covid - 19 infekciju;

11.3. Ziņot klases audzinātājam, ja bērns nevarēs piedalīties mācību procesā slimības vai ģimenes apstākļu dēļ un nodrošināt zīmes iesniegšanu klases audzinātājam dienā, kad bērns atgriežas skolā. Slimības gadījumā iesniegt tikai ārsta zīmi.

11.4. Nekavējoties skolas vadībai sniegt informāciju par plānoto ceļojumu uz ārzemēm, norādot valsti, uzturēšanās laiku.

11.5. Iepazīties ar e-klases e-pastā iesūtīto KĀRTĪBU. Parakstīt skolā bērnam izsniegto informācijas lapu par iepazīšanos ar KĀRTĪBU.

**12. Darbinieku, skolēnu, vecāku un skolas apmeklētāju informēšana.**

12.1. Par skolas pedagogu un tehnisko darbinieku informēšanu par KĀRTĪBU un izmaiņām tajā un skolas epidemioloģiskajā situācijā atbildīgi direktors Egons Valters un saimniecības pārzinis Gundars Geisters.

12.2. Par vecāku informēšanu par KĀRTĪBU un izmaiņām tajā atbildīgi skolas direktors Egons Valters, direktora vietnieki Irēna Birgersone, Dita Dubulta, Vivita Ķezbere, Olita Ļitvinova, Marika Ulmane, klašu audzinātāji.

12.3. Par skolēnu informēšanu par KĀRTĪBU un izmaiņām tajā atbildīgi klašu audzinātāji .

12.4. Par skolas apmeklētāju informēšanu, nodrošinot iespēju iepazīties ar publisko informāciju skolā noteiktajiem drošības pasākumiem Covid -19 infekcijas izplatības ierobežošanai atbildīgs saimniecības pārzinis Gundars Geisters.

12.5. KĀRTĪBA ir pieejama skolas mājas lapā http://www.brocenuvsk.lv.

**13. KĀRTĪBĀ noteikto prasību ieviešana un koordinēšana.**

13.1. Par KĀRTĪBĀ noteikto prasību ieviešanu un koordinēšanu pedagogiem, skolēniem un vecākiem atbildīga direktora vietniece Dita Dubulta.

13.2. Par KĀRTĪBĀ noteikto prasību ieviešanu un koordinēšanu tehniskajiem darbiniekiem atbildīgs saimniecības pārzinis Gundars Geisters.

*Saskaņots Brocēnu vidusskolas padomes sēdē 24.08.2020., protokols Nr.2*

*Apstiprināts Brocēnu novada pašvaldībā 25.08.2020.*